
Τρίτη, 21 Ιουλίου 2026

ΔΕΛΤΙΟ ΤΥΠΟY

Σύγκρουση πλοίων στα Χανιά 

Πρωινές ώρες σήμερα, η Λιμενική Αρχή Χανίων ανέφερε ότι το επιβατηγό – οχηματαγωγό (Ε/Γ –Ο/Γ) πλοίο «ΕΛΥΡΟΣ» κατά τον απόπλου του από το λιμένα της Σούδας συγκρούστηκε με το φορτηγό οχηματαγωγό (Φ/Γ–Ο/Γ) πλοίο «ΙΩΣΗΦ Κ.» στο λιμάνι της Σούδας. Άμεσα από τη Λιμενική Αρχή επιβλήθηκε η απαγόρευση απόπλου και στα δύο πλοία. Το Ε/Γ –Ο/Γ είχε προγραμματισμένο δρομολόγιο για Πειραιά με 100 επιβάτες, 118 άτομα πλήρωμα, 32 Ε.Ι.Χ., 74 Φ/Γ και 7 Δ/Κ.. Ακολούθησε η προβλεπόμενη διαδικασία πιστοποίησης της ζημιάς και επιθεώρησης από τον παρακολουθούντα το πλοίο νηογνώμονα, ο οποίος στη συνέχεια εξέδωσε σχετική βεβαίωση ότι το πλοίο διατηρεί την κλάση του και μπορεί να συνεχίσει τα δρομολόγια του. 
Στο Φ/Γ- ΟΓ ΙΩΣΗΦ Κ επιβλήθηκε απαγόρευση απόπλου και αναμένεται επιθεώρηση από αρμόδιο φορέα επιθεώρησης του πλοίου. 
Από τη Λιμενική Αρχή διερευνώνται τα αίτια του συμβάντος, υπό το πρίσμα της απόλυτης διασφάλισης τήρησης των κανόνων ασφάλειας ναυσιπλοΐας. 
Παράλληλα έχει διαταχθεί ο σχηματισμός δικογραφίας υπό τις οδηγίες της οικείας Εισαγγελικής Αρχής. Από το Κεντρικό Λιμεναρχείο Χανίων που διενεργεί την προανάκριση έχει κινηθεί και η διαδικασία επιβολής διοικητικών κυρώσεων. Από το συμβάν δεν αναφέρθηκε τραυματισμός, ούτε θαλάσσια ρύπανση.
Ο Υπουργός Ναυτιλίας και Νησιώτικης Πολιτικής, Β. Κικίλιας ζήτησε από τον Αρχηγό του Λιμενικού Σώματος να μεταβεί στα Χανιά ο Β’ Υπαρχηγός του Λ.Σ. και αρμόδιος για θέματα ασφάλειας ναυσιπλοΐας Υπαρχηγός, Αντιναύαρχος Ευστράτιος Δρακούλης.


Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0721545
image1.png




image2.png




